钦定古今图书集成/历象汇编/岁功典/第008卷 > 《天道运行成岁赋》〈以题为韵〉潘孟阳
## 钦定古今图书集成/历象汇编/岁功典/第008卷 > 《天道运行成岁赋》〈以题为韵〉潘孟阳

“本清阳而左旋；浩浩其天，播二气而仁均亭育”，分四
序而德溥。陶甄不见为元，乃悠也久也，不言而化，遂
行焉生焉。万物得以资始，五材禀以功全。美利有常，
则寒暑之候节著；明莫大，则日月之象悬仰。居诸之
罔息，知变化之不𠍴。昏明不差于昼夜，次舍互循于
轨躔。大无不包，可定于握规投矩；远无不至，可则于
持衡执权。于是律中夹锺，辰次太皞。羽毛振于万族，
勾萌达于百草。布交泰于发生。降《氤》于元造。俾其
动植之庶汇，罔不和同于至道。若乃丙丁统日，祝融
抚运，扇风气而何物不温，在朽木而何荣不奋。盛既
极明，时即迁行。当蓐收之整辔，乃夷则之司声。消埃
郁于九野，降肃杀于八纮。候可藏冰，隶人欢胆于北陆；时将纳稼，农人乃望于西成。盖藏冰之节斯近，严
凝之气方盈。命之畅月，是曰《元英》。夫寒暑顺序，则阴
阳不争。稽诸天道，虽谓之通正；感于帝德，实彰乎太
平。至矣哉！圣人体元，于是乎立制；大仪斡运，于是乎
成岁。惟王者之则哲，谅公士之赞睿。在阳和之陶蒸，
庶不遗于淹滞。